లలితా సహస్ర నామములు- 701-800

లలితా సహస్ర నామ స్తోత్రములోని ఎనిమిదవ నూరు నామములకు సంక్షిప్త వివరణ ఇక్కడ ఇవ్వబడింది.

## శ్లోకం 136

 దీక్షితా : భక్తులను రకించుట యెందు దీక్ష వహించినది 
 దైత్యశమనీ : రాక్షసులను సం హరించునది 
 సర్వలోక వశంకరీ :సమస్తలోకములను వశము చేసుకొనునది 
 సర్వార్ధదాత్రీ : కోరిన కోర్కెలన్నిటినీ తీర్చునది 
 సావిత్రీ : గాయత్రీ మాత 
 సచ్చిదానంద రూపిణీ : సత్,చిత్, ఆనందములే రూపముగా కలిగినది. 

## శ్లోకం 137

 దేశకాలపరిచ్ఛిన్నా : దేశకాలములచే మార్పు చెందినది 
 సర్వగా : సర్వవ్యాపిని 
 సర్వమోహినీ : అందరిని మోహింప చేయునది 
 సరస్వతీ : విద్యాస్వరూపిణి 
 శాస్త్రమయీ : శాస్త్రస్వరూపిణి 
 గుహాంబా : కుమారస్వామి తల్లి 
 గుహ్యరూపిణి : రహస్యమైన రూపము కలిగినది 

## శ్లోకం 138

 సర్వోపాధి వినిర్ముక్తా :ఏరకమైన శరీరము లేనిది 
 సదాశివపతివ్రతా : శివుని భార్య 
 సంప్రదాయేశ్వరీ : అన్ని సంప్రదాయములకు అధీశ్వరి 
 సాధ్వీ : సాధుస్వభావము కలిగినది 
 గురుమండల రూపిణీ : గురుపరంపరా స్వరూపిణి

## శ్లోకం 139

  కులోత్తీర్ణా : సుషుమ్నా మార్గమున పైకిపోవునది 
  భగారాధ్యా : త్రికోణ యంత్రమును ఆరాధింపబడునది 
  మాయా : మాయాస్వరూపిణీ 
  మధుమతీ : మధురమైన మనస్సు కలది (ఆనందస్వరూపిణీ) 
  గణాంబా : గణములకు తల్లి 
  కుహ్యకారాధ్యా : గుహ్యాదులచే ఆరాధింపబడునది 
  కోమలాంగీ : మృదువైన శరీరము కలిగినది 
  గురుప్రియా : గురువునకు ప్రియమైనది 

## శ్లోకం 140

  స్వతంత్రా : తన ఇష్టప్రకారము ఉండునది 
  సర్వతంత్రేశీ : తాను ఉపదేసించిన తంత్రమునకు తానె దేవతైయున్నది 
  దక్షిణామూర్తి రూపిణీ :దక్షిణామూర్తి రూపము ధరించినది 
  సనకాది సమారాధ్యా : సనక, సనంద, సనత్కుమార, సనత్ సుజాత సనాతనులు అను దేవఋషులచే ఆరాధింపబడునది 
  శివఙ్ఞాన ప్రదాయినీ :ఆత్మఙ్ఞానమును ఇచ్చునది

## శ్లోకం 141

  చిత్కళానందకలికా : ఙ్ఞానము, ఆనందము అను జ్యోతిస్వరూపిణీ 
  ప్రేమరూపా : ప్రేమమూర్తి 
  ప్రియంకరీ : కోరికలు సిద్ధింపచేయునది 
  నామపారాయణ ప్రీతా : తన నామములను పారాయణచేయు వారియందు ప్రీతి కలిగినది 
  నందివిద్యా : అమ్మవారికి సంబందించిన ఓక మంత్ర విశేషము 
  నటేశ్వరీ : నటరాజు యొక్క శక్తి 

## శ్లోకం 142

  మిధ్యాజగదధిష్టానా :మాయాజగత్తునందు చైతన్యరూపిణియై యుండునది 
  ముక్తిదా : విముక్తి నిచ్చునది 
  ముక్తిరూపిణీ : మోక్షరూపిణీ 
  లాస్యప్రియా : లలితమైన నృత్యమునందు ప్రీతి కలిగినది 
  లయకరీ : జగత్తును లయము చేయునది 
  లజ్జా : లజ్జాస్వరూపిణీ 
  రంభాది వందితా :రంభ మొదలగు అప్సరసలచే నమస్కారములు అందుకొనునది 

## శ్లోకం 143

  భవదావ సుధావృష్టి: : జన్మపరంపరలు అను దావాగ్నిని చల్లార్చుటకు అమృతవర్షము వంటిది
  పాపారణ్యదవానలా : పాపములు అనెడి అరణ్యమునకు కార్చిచ్చు వంటిది 
  దౌర్భాగ్యతూలవాతూలా : దారిద్ర్యము, దురదృష్టము అనెడి పక్షి ఈకలకు హోరుగాలి వంటిది 
  జరాధ్వాంతరవిప్రభా : ముసలితనమనే చీకటికి సూర్యకాంతి వంటిది 

## శ్లోకం 144

  భాగ్యాబ్ధి చంద్రికా : సంపద అనెడి సముద్రమునకు వెన్నెల వంటిది 
  భక్తచిత్త కేకిఘనాఘనా : భక్తుల మనస్సులు అనే నెమళ్ళకు వర్షాకాలపు మేఘము వంటిది 
  రోగపర్వతదంభోళిః : పర్వతములవంతి రోగములకు వజ్రాయుధము వంటిది 
  మృత్యుదారు కుఠారికా : మృత్యువనెడి వృక్షమునకు గొడ్డలి వంటిది 

## శ్లోకం 145

 మహేశ్వరీ : మహేశ్వరుని ప్రియురాలు 
 మహాకాళీ : కాళికా దేవి రూపము దాల్చినది 
 మహాగ్రాసా : అధికమైన ఆహారమును కోరునది 
 మహాశనా : లయకారిణి 
 అపర్ణా : పార్వతీ దేవి 
 చండికా : అసురుడైన చండుడిని సంహరించిన చండీ దేవి స్వరూపిణి 
 చండముండాసుర నిషూదిని :చండుడు, ముండుడు అను రాక్షసులను సమ్హరించినది 


## శ్లోకం 146

 క్షరాక్షరాత్మికా : నశించునట్టి జగత్తు, శాశ్వతమైన చిన్మయ తత్వము రెండూను తానె రూపంగా ఐనది 
 సర్వలోకేశీ : అన్ని లొకములకు అధీశ్వరి 
 విశ్వధారిణీ : విశ్వమును ధరించినది 
 త్రివర్గదాత్రీ : దర్మ, అర్ధ, కామములను ఇచ్చునది 
 సుభగా : సౌభాగ్యవతి 
 త్ర్యంబకా : మూడు కన్నులు కలది 
 త్రిగుణాత్మికా : సత్వ, రజో, తమో గుణములను ఇచ్చునది.

## శ్లోకం 147

 స్వర్గాపవర్గదా : స్వర్గమును అపవర్గమును (అనగా మోక్షమును) ప్రసాదించునది.
 శుద్ధా : మలినము లేనిది మరియు పవిత్రమైనది. 
 జపాపుష్ప నిభాకృతిః : మందార పువ్వు వంటి ఛాయ కలిగినది. 
 ఓజోవతీ : ఓజస్సు కలిగినటువంటిది.
 ద్యుతిధరా : శోభించునది.
 యజ్ఞరూపా : యజ్ఞమును తన రూపముగా కలిగినది.
 ప్రియవ్రతా : సంకల్ప నిష్ఠలతో కూడిన వ్రతముల యందు ప్రీతి కలిగినది.

## శ్లోకం 148

 దురారాధ్యా : (ఇంద్రియ నిగ్రహం లేని యెడల) దుర్గమమైన ఆరాధన కలది. 
 దురాధర్షా : (శుద్ధమైన భక్తిచే తప్ప) నియంత్రించ లేనిది 
 పాటలీ కుసుమప్రియా : పాటలీ పుష్పం (పాదిరి పువ్వు) ప్రీతి కలది.
 మహతీ : అందరికన్నా, అన్నిటికన్నా గొప్పనైనది. 
 మేరునిలయా : మేరు పర్వత నివాసిని 
 మందార కుసుమప్రియా : పారిజాత పుష్పముల యందు ప్రీతి కలిగినది.


## శ్లోకం 149

 వీరారాధ్యా : వీరులచే ఆరాధింపబదునది 
 విరాడ్రూపా : అన్నింటికీ మూలమైనది 
 విరజా : రజోగుణము లేనిది 
 విశ్వతోముఖీ : విశ్వం అంతటినీ ఒకేసారి చూడగల్గిన ముఖము కలిగినది 
 ప్రత్యగ్రూపా : నిరుపమానమైన రూపము కలిగినది 
 పరాకాశా : భావనామాత్రమైన ఆకాశ స్వరూపిణి 
 ప్రాణదా : సర్వజగత్తుకూ ప్రాణము ను ఇచ్చునది
 ప్రాణరూపిణీ : జీవులలో గల ప్రాణమే రూపముగా కలిగినది 

## శ్లోకం 150

 మార్తాండభైరవారాధ్యా :మార్తాండభైరవునిచే ఆరాధింపబడునది (శివుని యొక్క ఒకరూపం మార్తాండభైరవుడు) 
 మంత్రిణీ : శ్యామలాదేవి 
 న్యస్తరాజ్యధూ : రాజ్యాధికారము ఇచ్చునది 
 త్రిపురేశీ : త్రిపురములకు అధికారిణి 
 జయత్సేనా : అందరినీ జయించగల సైన్యము కలది 
 నిస్త్రైగుణ్యా :త్రిగుణాతీతురాలు 
 పరాపరా : ఇహము, పరము రెండునూ తానై యున్నది

## శ్లోకం 151

 సత్య ఙ్ఞానానంద రూపా :సచ్చిదానందరూపిణీ 
  సామరస్య పరాయణా : జీవుల యెడల సమరస భావముతో ఉండునది 
  కపర్ధినీ : జటాజూటము కలిగినది (జటాజూటధారీఇన శివునకు కపర్ధి అను పేరు కలదు) 
  కళామాలా : కళల యొక్క సమూహము 
  కామధుక్ : కోరికలను ఇచ్చు కామధేనువు వంటిది
  కామరూపిణీ : కోరిన రూపము ధరించునది 

## శ్లోకం 152

  కళానిధి: కళలకు నిధి వంటిది 
  కావ్యకళా : కవితారూపిణి 
  రసఙ్ఞా : సృష్టి యందలి సారము తెలిసినది 
  రసశేవధి: రసమునకు పరాకాష్ట 
  పుష్టా : పుష్ఠి కలిగించునది 
  పురాతనా : అనాదిగా ఉన్నది 
  పూజ్యా : పూజింపదగినది 
  పుష్కరా : పుష్కర (కమల) రూపిణి 
  పుష్కరేక్షణా : కమలము వంటి (విశాలమైన) కన్నులు కలది.


## మూలాలు